……………….. pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**
2. **a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**
3. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján**
4. **2020. május**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

**dr. Silye Tamás**

**jogi osztályvezető**

Egyeztetve: …………………………………….

**dr. Varga Előd Bendegúz**

**alpolgármester**

Látta: ……………………………………..

**dr. Szalai Tibor**

**jegyző**

……………………………………..

**dr. Murai Renáta**

**jegyzői igazgató**

Nyílt anyag!

**Tisztelt Képviselő-testület!**

A veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. március 27. napján délben hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2020. (III. 27.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbi beszámoló készült:

**Budapest Főváros II. ker. Önkormányzat  
10/2019.(I.29.) képviselő-testületi határozata**

A Képviselő-testület úgy dönt, hogy felhatalmazza a Polgármestert a Nemzeti Fejlesztési Minisztérium által – a Kormány 1314/2016 (VI.30.) Korm. határozat alapján – kiírt Nemzeti Szabadidős – Egészség Sportpark Program keretében a Budapest Főváros II. Kerületi Önkormányzat és a Nemzeti Sportközpontok között létrejövő, a sportpark beruházások megvalósításához szükséges – jelen határozat mellékleteit képező – Konzorciumi Megállapodás és Együttműködési Megállapodás aláírására a véglegesítéshez esetlegesen szükséges technikai jellegű módosításokkal.

**Felelős**: polgármester

**Határidő**: azonnal

(20 képviselő van jelen, 20 igen, egyhangú)

**A határozatok végrehajtását végzi:** Társadalmi kapcsolatokért felelős fejlesztési igazgató

**Végrehajtás:** A Nemzeti Szabadidős-Egészség Sportpark program keretében 2018. június 5-én nyilatkozattételre került sor a Budapest Főváros II. Kerületi Önkormányzat polgármestere részéről.A nyilatkozatban szereplő helyszínek közül a Kolozsvári Tamás utca 1. szám alatt lévő Panoráma Sportközpont területén 2019. őszén – önkormányzati beruházásban – kialakításra került egy fitneszpark, így ennek megépítése a program keretében nem szükséges.

A Ferenc-hegyi út végében tervezett sportpark kialakításával kapcsolatban az Önkormányzat jelezte, hogy a kialakításra kerülő gumiburkolat alatt az alépítményt vízáteresztő módon kell kialakítani. Az eddigi beszerzett hatósági, ill. vagyonkezelői információk alapján nincsen akadálya a sportpark kialakításának. Budapest Főváros II. Kerületi Önkormányzat polgármestere 2020. május 5. napján küldött levelében kérte a beruházás megvalósításához szükséges intézkedést Dr. Medvigy Mihály vezérigazgatótól.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
16/2020.(I.23.) képviselő-testületi határozata**

A Képviselő-testület úgy dönt, hogy felhatalmazza a Polgármestert Budapest Főváros Kormányhivatala és Budapest Főváros II. Kerületi Önkormányzat között létrejövő, az építésügyi igazgatási feladatok átvételéről szóló, – jelen határozat mellékletét képező – Megállapodás és annak mellékletei aláírására a véglegesítéshez esetlegesen szükséges technikai jellegű módosításokkal.

**Felelős:** polgármester

**Határidő:** 60 nap

(20 képviselő van jelen, 20 igen, egyhangú)

**A határozat végrehajtását végzi:** Jogi Osztály vezetője

**Végrehajtás:** Budapest Főváros Kormányhivatala és Budapest Főváros II. Kerületi Önkormányzat között 2020. január 31. napján az építésügyi igazgatási feladatok átadásáról a megállapodás aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
19/2020.(I.23.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2024. szeptember 30.** napjáig tartó határozott időre **bérbe adja Vörös Józsefné** **részére** a 13055/1/A/4 helyrajzi szám alatt nyilvántartott, Budapest II. kerület **Szilágyi E. fsr. 29. fsz. 1.** szám alatti, 1,5 szobás, összkomfortos, 44 m2 alapterületű **lakást.**

Vörös Józsefné a lakásbérleti szerződés megkötése előtt három havi bérleti díj összegének megfelelő óvadék fizetésére köteles. Vörös Józsefné piaci alapú bérleti díjat köteles fizetni.

A Képviselő-testület továbbá úgy dönt, amennyiben Vörös Józsefné a lakásbérleti szerződést jelen képviselő-testületi határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Vörös Józsefnével szemben a lakás kiürítése, és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2020. április 30.

(20 képviselő van jelen, 20 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:** A képviselő-testületi döntés tartalmáról a 2020. január 29. napján kelt levélben értesítettük az ügyfelet. Vörös Józsefné 2020. február 18. napján megfizette a három havi bérleti díjnak megfelelő óvadékot, és a határozatban megjelölt határidőn belül, 2020. február 19. napján megkötötte a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
20/2020.(I.23.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2024. szeptember 30. napjáig** tartó határozott időre **bérbe adja Keresztesné Fehér Klára részére** a 15390/6/A/7 helyrajzi szám alatt nyilvántartott, Budapest II. kerület **Pusztaszeri út 73. I. 3.** szám alatti, 1,5 szobás, összkomfortos, 44 m2 alapterületű **lakást.**

A lakásbérleti szerződés megkötésének feltétele, hogy Keresztesné Fehér Klára igazolja, hogy a lakás használati díj hátralékát és késedelmi kamattartozását teljes mértékben kiegyenlítette.

A Képviselő-testület továbbá úgy dönt, amennyiben Keresztesné Fehér Klára a lakásbérleti szerződést jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Keresztesné Fehér Klárával, valamint nagykorú gyermekével, Keresztes György Mátéval szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2020. április 30.

(20 képviselő van jelen, 20 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:** A Képviselő-testület határozatáról a 2020. január 29. napján kelt levélben tájékoztattuk az ügyfelet. Keresztesné Fehér Klára díjhátralékát kiegyenlítette, és a képviselő-testületi határozatban megjelölt határidőn belül, 2020. március 2. napján megkötötte a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
30/2020.(II.27.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy:

Felhatalmazza Őrsi Gergely polgármestert, hogy Budapest Főváros II. Kerületi Önkormányzat nevében, az erre szolgáló online felületen aláírásával támogassa a „Kohéziós politika a régiók egyenlőségéért és a regionális kultúrák fenntarthatóságáért” európai polgári kezdeményezést.

**Felelős:** polgármester

**Határidő:** 2020.03.31.

(21 képviselő van jelen, 19 igen, 1 nem, 1 tartózkodás)

**A határozat végrehajtását végzi:** Polgármester

**Végrehajtás:** Budapest Főváros II. Kerületi Önkormányzat nevében, az erre szolgáló online felületen az aláírás határidőn belül megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
37/2020.(II.27.) képviselő-testületi határozata**

Budapest Főváros II. kerületi Önkormányzata Képviselő-testülete 386/2019.(XII.19.) képviselő-testületi határozatát visszavonja, egyben kezdeményezi Budapest Főváros Önkormányzata Közgyűlésénél, hogy a közterület - és városrésznevek megállapításáról, azok jelöléséről, valamint a házszám-megállapítás szabályairól szóló 94/2012. (XII. 27.) Főv. Kgy. rendelet 6. § (3) bekezdésében foglaltak alapján, a Budapest II. kerületben található Darázs utca és Kolozsvári Tamás utca közé eső, 14943/20 és 14986/2 hrsz-ú közterületeket nevezze át Daru utcáról

**Diófa lejtő** névre.

**Felelős:** Polgármester

**Határidő:** 60 nap

(21 képviselő van jelen, 21 igen, egyhangú)

**A határozat végrehajtását végzi:** Aljegyző – Hatósági Igazgató

**Végrehajtás:** Budapest Főváros II. Kerületi Önkormányzat fenti döntése 2020. február 28. napján kelt levelünk mellékleteként megküldésre került Karácsony Gergely főpolgármester úrnak. A Fővárosi Közgyűlés azóta nem tartott ülést. A veszélyhelyzet kihirdetése óta a Fővárosi Közgyűlés feladat- és hatáskörét a főpolgármester gyakorolja, az így meghozott és kihirdetett döntései között nem szerepel egyetlen egy közterület elnevezés sem.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
39/2020.(II.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat részt vesz az Európai Unió Oktatási, Audiovizuális, és Kulturális Végrehajtó Ügynökségének *Európa a Polgárokért Program: Városhálózatok* pályázatán.

**Felelős:** polgármester

**Határidő:** azonnal

(21 képviselő van jelen, 21 igen, egyhangú)

**A határozat végrehajtását végzi:** Alpolgármester

**Végrehajtás:** A pályázat előkészítésének és benyújtásának feltétele, hogy a kerület személyes kapcsolatot ápoljon, és a pályázati program kidolgozása során folyamatos koordináljon a testvértelepüléseivel. A járványügyi helyzet ezt a személyes kapcsolatot megnehezítette. Miután a pályázat határideje szeptember elején esedékes, így bízunk abban, hogy a korlátozások feloldásával az előírások szerinti adategyeztetés és a tervezett programok kidolgozása és koordinációja is megvalósul.

Amennyiben a nemzetközi utazást korlátozó intézkedések továbbra is fennmaradnak, akkor a pályázat azon feltételének nem tudunk eleget tenni, amely előírja több rendezvény esetében a testvérvárosok látogatását és a nemzetközi vendégek részvételét.

Mindezen kedvezőtlen körülmények miatt 39/2020.(II.27.) képviselő-testületi határozat végrehajtását kérjük 2020. szeptember 30-ig meghosszabbítani.

**Kérjük a határozat végrehajtásának meghosszabbítását 2020. szeptember 30. napjáig.**

**Budapest Főváros II. ker. Önkormányzat  
40/2020.(II.27.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy:

Felhatalmazza Berg Dániel nemzetközi kapcsolatokért és okos város fejlesztésekért felelős alpolgármestert, hogy Budapest Főváros II. Kerületi Önkormányzat nevében, az erre szolgáló online felületen aláírja a „Declaration on joining forces to boost sustainable digital transformation in cities and communities in the EU” („Összefogás az EU városainak és községeinek fenntartható digitális átalakulásáért”) nyilatkozatot, melynek magyar nyelvű verziója a jelen határozat mellékletét képezi.

**Felelős:** alpolgármester

**Határidő:** 2020. március 31.

(21 képviselő van jelen, 21 igen, egyhangú)

**A határozat végrehajtását végzi:** Alpolgármester

**Végrehajtás:** A 40/2020.(II.27.) képviselő-testületi határozat végrehajtása megkezdése érdekében a nyilatkozathoz történő csatlakozási egyeztetések az illetékes uniós intézményekkel elindultak. A járványügyi helyzet következtében az uniós intézményekkel való egyeztetés folyamata is lelassult. Az egyezmény kereteiről történő egyeztetés folytatására a korlátozások feloldását követően kerülhet ismét sor.

Mindezen kedvezőtlen körülmények miatt a 40/2020.(II.27.) képviselő-testületi határozat végrehajtását kérjük 2020. szeptember 30-ig meghosszabbítani.

**Kérjük a határozat végrehajtásának meghosszabbítását 2020. szeptember 30. napjáig.**

**Budapest Főváros II. ker. Önkormányzat  
43/2020.(II.27.) képviselő-testületi határozata**

Budapest Főváros II. Kerületi Önkormányzat Képviselő-testülete a jelen határozat mellékletét képező URBforDAN projekt keretében elkészített Kezelési Terv megvalósításához elvi hozzájárulását adja, és egyben felhatalmazza a polgármestert a szükséges megállapodás aláírására.

Felelős: Polgármester

Határidő: 2020. április 30.

(21 képviselő van jelen, 21 igen, egyhangú)

**A határozat végrehajtását végzi:** Környezetvédelmi Osztály vezetője

**Végrehajtás:** A Képviselő-testület felhatalmazza a Polgármestert az URBforDAN projekt keretében a Budapest Főváros Önkormányzata, valamint a terepi tervezést és kivitelezést végző FŐKERT Nonprofit Zrt. által elkészített Hármashatár – hegyen, a Szépvölgyi út végén található parkolók kezelési tervben foglaltak megvalósításához szükséges megállapodás aláírására. Budapest Főváros Önkormányzata a megállapodás tervezetét 2020. március 9-én megküldte hivatalunk részére véleményezésre, mely 2020. március 12-én elfogadásra került. A jelenlegi egészségügyi helyzet miatt a megállapodást Budapest Főváros Önkormányzatának közgyűlése még nem tárgyalta, így annak a Főpolgármester által történő aláírására még nem került sor.

A fent leírtak miatt javaslom a 43/2020.(II.27.) számú határozat végrehajtásának időpontját 2020. november 30.-ig meghosszabbítani.

**Kérjük a határozat végrehajtásának meghosszabbítását 2020. november 30. napjáig.**

**Budapest Főváros II. ker. Önkormányzat  
44/2020.(II.27.) képviselő-testületi határozata**

A Képviselő-testület úgy dönt, hogy a 9/2020.(I.23.) határozatában a Fény Utcai Piac Kft. által készítendő részletes koncepció terv benyújtásának határidejét 2020. március 31-ére módosítja.

A Képviselő-testület felkéri a polgármestert a szükséges intézkedések megtételére.

**Felelős:**polgármester

**Határidő:**2020. április 30.

(21 képviselő van jelen, 21 igen, egyhangú)

**A határozat végrehajtását végzi:** Jogi Osztály vezetője

**Végrehajtás:** 2020. március 11-én hatályba lépett a veszélyhelyzet kihirdetéséről szóló 40/2020. (III. 11.) Korm. rendelet, melyre való tekintettel a koncepció terv benyújtására határidő hosszabbítást kérünk 2020. szeptember 30-áig.

**Kérjük a határozat végrehajtásának meghosszabbítását 2020. szeptember 30. napjáig.**

**Budapest Főváros II. ker. Önkormányzat  
51/2020.(II.27.) képviselő-testületi határozata**

A Képviselő-testület úgy dönt, hogy jóváhagyja és megköti a MIND Klinika Invest Zrt.-vel az Együttműködési megállapodást a jelen határozat mellékletét képező tartalommal, egyúttal felhatalmazza a Polgármestert az Együttműködési megállapodás aláírására a véglegesítéshez esetlegesen szükséges technikai jellegű módosításokkal.

Felelős: Polgármester

Határidő: 30 nap

(21 képviselő van jelen, 21 igen, egyhangú)

**Budapest Főváros II. ker. Önkormányzat  
52/2020.(II.27.) képviselő-testületi határozata**

A Képviselő-testület felkéri Budapest Főváros II. Kerületi Önkormányzat Egészségügyi Szolgálatának főigazgatóját, hogy a MIND Klinika Invest Zrt.-vel kötendő Együttműködési megállapodás keretein belül dolgozza ki a tájékoztató és prevenciós kampány megvalósításának részleteit és azt újra terjessze a Képviselő-testület elé.

Felelős: Polgármester

Határidő: 90 nap

(21 képviselő van jelen, 21 igen, egyhangú)

**Az 51-52. számú határozatok végrehajtását végzi:** Alpolgármester

**Végrehajtás:** Budapest Főváros II. Kerületi Önkormányzat és a MIND Klinika Invest Zrt. között az együttműködési megállapodás aláírása megtörtént. Budapest Főváros II. Kerületi Önkormányzat Egészségügyi Szolgálata és a MIND Klinika Invest Zrt. között a tájékoztató és prevenciós kampány megvalósításának kidolgozása folyamatban van.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****62/2020.(II.27.) képviselő-testületi határozata**

A Képviselő-testület úgy dönt, hogy hogy az 1507/3150 tulajdoni hányad arányban a Budapest Főváros II. Kerületi Önkormányzat tulajdonát képező **Budapest, II. kerület 14494/1 hrsz.** alatt nyilvántartásba vett, természetben **1023 Budapest, Frankel Leó út 36. fszt. 2.** szám alatt található, 33 m2 alapterületű, egyszobás, komfortos lakást a bérleti szerződés megkötésétől **2024. december 31. napjáig** tartó határozott időre **bérbe adja Molnár József részére.**

A Budapest Főváros II. Kerületi Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/C § (3) bekezdés a) pontja alapján Molnár József jövedelmi viszonyának figyelembevételével piaci alapú lakbért, valamint a lakásra vonatkozó különszolgáltatás díját köteles az Önkormányzat részére megfizetni.

A Képviselő-testület továbbá úgy dönt, hogy amennyiben Molnár József a képviselő-testületi határozatról szóló értesítés kézhezvételétől számított 30 napon belül nem köti meg a 1023 Budapest, Frankel Leó út 36. földszint 2. szám alatti lakás tekintetében a bérleti szerződést, a határozat hatályát veszti, abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást kezdeményez Molnár József használóval szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2020. április 30.

(21 képviselő van jelen, 21 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:** A képviselő-testületi döntés tartalmáról a 2020. március 11. napján kelt levélben értesítettük az ügyfelet. Molnár József a képviselő-testületi határozatban megjelölt határidőn belül, 2020. április 7. napján megkötötte a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****65/2020.(II.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2024. szeptember 30.** napjáig tartó határozott időre **bérbe adja Marton Piroska részére** a 14799/0/A/31 helyrajzi szám alatt nyilvántartott, Budapest II. kerület **Bécsi út 17-21.** (Lajos u. 18-20.) **II. 9.** szám alatti 1 szobás, 33 m2 alapterületű **lakást.**

Marton Piroska a lakásbérleti szerződés megkötése előtt három havi bérleti díjnak megfelelő összegű óvadék fizetésére köteles. Marton Piroska az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat köteles fizetni.

A lakásbérleti szerződés megkötésének feltétele, hogy a kijelölt bérlő benyújtsa a bérleti szerződés időtartamára kötött lakás előtakarékossági szerződést.

A Képviselő-testület továbbá úgy dönt, amennyiben Marton Piroska a lakásbérleti szerződést jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít vele szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2020. április 30.

(21 képviselő van jelen, 21 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:** A képviselő-testületi döntés tartalmáról a 2020. március 17. napján kelt levélben értesítettük az ügyfelet. Marton Piroska 2020. április 2. napján megfizette a három havi bérleti díjnak megfelelő óvadék összegét, valamint benyújtotta a Fundamenta Lakáskassza Zrt-vel kötött előtakarékossági szerződést. Marton Piroska a képviselő-testületi határozatban megjelölt határidőn belül, 2020. április 15. napján megkötötte a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****67/2020.(II.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2024. december 31.** napjáig tartó határozott időre adja bérbe **Mikus Andrásné** és **Mikus András** részére az ingatlan-nyilvántartásban 13165/0/A/1 hrsz alatt nyilvántartott, természetben a **Budapest II. kerület Lövőház u. 22. földszint 1.** számalatti, 1 szobás, összkomfortos, 40 m2 alapterületű lakást.

Mikus Andrásné és Mikus András a lakásbérleti szerződés megkötése előtt *az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzat rendelet* 26/A. § (1) bekezdése értelmében 3 havi bérlet díjnak megfelelő *óvadék* fizetésére kötelesek.

Mikus Andrásné és Mikus András *az Önkormányzat tulajdonában álló lakások béréről szóló 51/1995.(XII.18.) önkormányzati rendelet* 3/C. § (3) bekezdés alapján *piaci alapú* lakbér fizetésére kötelesek.

A Képviselő-testület továbbá úgy dönt, hogy amennyiben Mikus Andrásné és Mikus András a lakásbérleti szerződést a képviselő-testületi határozatról szóló értesítés kézhezvételétől számított 30 napon belül nem kötik meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást kezdeményez Mikus Andrásné és Mikus András használók, valamint velük együtt lakó személyekkel szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2020. április 30.

(21 képviselő van jelen, 21 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a Képviselő-testület határozatáról Mikus Andrásnét és Mikus Andrást a 2020. március 6. napján kelt levélben kiértesítette. Mikus Andrásné és Mikus András 2020. április 3. napján megkötötte az Önkormányzattal a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
85/2020.(IV.01.) képviselő-testületi határozata,**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester a Közép-Budai Tankerületi Központ által fenntartott kerületi intézmények átszervezésével kapcsolatban a nemzeti köznevelésről szóló 2011. évi CXC. törvény 83. § (4) bekezdés h) pontja alapjánaz alábbi véleményt alakította ki:

„A Közép-Budai Tankerületi Központ által tervezett átszervezési javaslatokat a felsorolt intézményekben támogatja:

**Klebelsberg Kuno Általános Iskola és Gimnázium** szakmai alapdokumentumában az új intézmény létrejöttével (Gyermekek Háza Alternatív Általános Iskola és Gimnázium) a Klebelsberg Kuno Általános Iskola és gimnázium maximális felvehető létszám 818 fő-re módosul,

**Budapest II. Kerületi II. Rákóczi Ferenc Gimnázium** szakmai alapdokumentumában a Nyelvi előkészítő osztály rögzítése a 6 évfolyamos gimnáziumi alapfeladathoz***,***

**Járdányi Pál Zeneiskola Alapfokú Művészeti Iskola** szakmai alapdokumentumában a Pitypang utca 17. telephelyének felvehető maximális létszáma 60-ról 75-re változik.

A létszámnövekedéshez és feladatbővüléshez a személyi, tárgyi feltételeket a Közép-Budai Tankerületi Központ biztosítja.”

A Polgármester a tulajdonosi Önkormányzat véleményét a Közép-Budai Tanterületi Központ igazgatójához eljuttatja.

**Felelős:** polgármester

**Határidő:** azonnal

**A határozat végrehajtását végzi**: Intézményirányítási Osztály

**Végrehajtás:** A vélemény hiteles kivonatát a Közép-Budai Tankerületi Központ igazgatójának 2020. április 6-án megküldtük. A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
88/2020.(IV.01.) képviselő-testületi határozata,**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a Magyarországi Református Egyház Diakóniai Irodával (székhely: 1146 Budapest, Hungária krt. 200., adószáma: 19024031-2-42, képviselő: Beszterczey András intézményvezető) - a szenvedélybetegek nappali, valamint közösségi és alacsonyküszöbű ellátása szolgáltatások biztosítására 2020. április 1. napjától - a jelen határozat mellékletét képező - ellátási szerződést egyező akaratnyilvánítással megköti.

A Polgármester az ellátási szerződést Önkormányzat nevében aláírja.

**Felelős:** Polgármester

**Határidő:** azonnal

**A határozat végrehajtását végzi**: Intézményirányítási Osztály

**Végrehajtás:** A szerződés mindkét fél részéről 2020. április 20-án került aláírásra, a veszélyhelyzetre való tekintettel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
90/2020.(IV.01.) képviselő-testületi határozata,**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester az ÚJ NNSZ Kft. (székhelye: 1024 Budapest, Széll Kálmán tér 5., cégjegyzékszáma: 01-09-178718, statisztikai számjele: 24716644-5630-113-01, képviseli: Szendrő Tamás ügyvezető) által a 1024 Budapest, Széll Kálmán tér 5. szám alatt működtetett „NEMDE BÁR” elnevezésű vendéglátó egység tekintetében a nyitva tartás korlátozásának szabályait sértő magatartás elkövetése miatt közigazgatási bírság kiszabása ügyében – 2019. november 15. napján kelt IV/376-27/2019. ügyszámon – hozott határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2020. április 30.

**A határozat végrehajtását végzi**: Igazgatási Osztály

**Végrehajtás:** A tárgyi képviselő-testületi határozat a Jegyző IV/376-27/2019. számú határozatban kiadott döntése elleni fellebbezést nem hagyta jóvá. A Jegyző IV/376-27/2019. számú határozatát helybenhagyó másodfokú döntést 2020. április 28. napján, elektronikus úton (Cégkapu) megküldtük az ÚJ NNSZ Kft. (székhelye: 1024 Budapest, Széll Kálmán tér 5., cégjegyzékszáma: 01-09-178718, statisztikai számjele: 24716644-5630-113-01, képviseli: Szendrő Tamás ügyvezető) részére. A 2020. május 15. napján visszaérkezett meghiúsulási igazolás szerint az ügyfél a határozatot a második értesítést követő 5. munkanapon belül sem vette át, ezáltal a helybenhagyó II. fokú határozat 2020. május 14. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
91/2020.(IV.01.) képviselő-testületi határozata,**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester a *Pericon Electronics Szolgáltató Kft.-*vel szemben(székhely: 1125 Budapest, Karvaly utca 4. 2. em.; Cg. 01-09-193142; képviseli: Kozek Adolfné ügyvezető) a *MEC-270* frsz-ú gépjárművel történő szabálytalan várakozás tekintetében, a közösségi együttélés alapvető szabályait sértő magatartás miatt közigazgatási bírság kiszabása ügyében – 2020. január 27. napján kelt XVII/53-1/2020. ügyszámon – hozott határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2020. április 30.

**A határozat végrehajtását végzi**: Környezetvédelmi Osztály

**Végrehajtás:** A Képviselő-testület, mint a fellebbezés elbírálására jogosult hatóság hatáskörében eljárva a Polgármester 2020. április 15. napján történő keltezéssel meghozta a 91/2020. (IV.01.) számú határozatát, amelyben a Jegyző XVII/53-1/2020. számú határozatban kiadott döntése elleni fellebbezést nem hagyta jóvá. A Jegyző XVII/53-1/2020. számú határozatát helybenhagyó XVII/53-4/2020. ügyiratszámú II. fokú határozatot 2020. április 15. napján megküldtük a Pericon Electronics Szolgáltató Kft.-vel szemben (székhely: 1125 Budapest, Karvaly utca 4. 2. em.; Cg. 01-09-193142; képviseli: Kozek Adolfné ügyvezető) részére. A 2020. április 23. napján visszaérkezett tértivevény tanúsága szerint az ügyfél a határozatot 2020. április 21. napján átvette, ezáltal a helybenhagyó II. fokú határozat 2020. április 21. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
107/2020.(IV.01.) képviselő-testületi határozata,**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a veszélyhelyzet kihirdetéséről szóló 40/2020. (III. 11.) Korm. rendelet hatályba lépését követően hozott Budapest Főváros II. ker. Önkormányzat 70/2020.(III.12.) képviselő-testületi határozatát megerősíti.

**Felelős:** Polgármester

**Határidő:** azonnal

**A határozat végrehajtását végzi**: Polgármester

**Végrehajtás:** A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
108/2020.(IV.01.) képviselő-testületi határozata,**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a veszélyhelyzet kihirdetéséről szóló 40/2020. (III. 11.) Korm. rendelet hatályba lépését követően hozott Budapest Főváros II. ker. Önkormányzat 71/2020.(III.12.) képviselő-testületi határozatát megerősíti.

**Felelős:** Polgármester

**Határidő:** azonnal

**A határozat végrehajtását végzi**: Polgármester

**Végrehajtás:** A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
109/2020.(IV.01.) képviselő-testületi határozata**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a veszélyhelyzet kihirdetéséről szóló 40/2020. (III. 11.) Korm. rendelet hatályba lépését követően hozott Budapest Főváros II. ker. Önkormányzat 72/2020.(III.12.) képviselő-testületi határozatát megerősíti.

**Felelős:** Polgármester

**Határidő:** azonnal

**A határozat végrehajtását végzi**: Polgármester

**Végrehajtás:** Az Alapítvánnyal kötött támogatási szerződés aláírása Z1000286/2020. számon 2020. április 22-én megtörtént és a 100 00 forint támogatás átutalásra került. A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
110/2020.(IV.01.) képviselő-testületi határozata**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a veszélyhelyzet kihirdetéséről szóló 40/2020. (III. 11.) Korm. rendelet hatályba lépését követően hozott Budapest Főváros II. ker. Önkormányzat 73/2020.(III.12.) képviselő-testületi határozatát megerősíti.

**Felelős:** Polgármester

**Határidő:** azonnal

**Budapest Főváros II. ker. Önkormányzat  
111/2020.(IV.01.) képviselő-testületi határozata**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a veszélyhelyzet kihirdetéséről szóló 40/2020. (III. 11.) Korm. rendelet hatályba lépését követően hozott Budapest Főváros II. ker. Önkormányzat 74/2020.(III.12.) képviselő-testületi határozatát megerősíti.

**Felelős:** Polgármester

**Határidő:** azonnal

**A 110-111. számú határozatok végrehajtását végzi**: Alpolgármester

**Végrehajtás:** A Gyarmati Dezső Uszoda beruházással kapcsolatban létrehozott Vizsgálóbizottság valamennyi tagjával a megbízási szerződés módosításra került. Az ehhez szükséges fedezet biztosítása a határozat alapján az EIM/28/2020. számú előirányzat módosítással megtörtént. A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
112/2020.(IV.01.) képviselő-testületi határozata**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a veszélyhelyzet kihirdetéséről szóló 40/2020. (III. 11.) Korm. rendelet hatályba lépését követően hozott Budapest Főváros II. ker. Önkormányzat 75/2020.(III.12.) képviselő-testületi határozatát megerősíti.

**Felelős:** Polgármester

**Határidő:** azonnal

**A határozat végrehajtását végzi**: Jogi Osztály vezetője

**Végrehajtás:** A határozat hiteles kivonata 2020. március 13-án, I/315-9/2020. számon a Fény Utcai Piac Kft. részére megküldésre került a szükséges intézkedések megtétele érdekében. A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
113/2020.(IV.01.) képviselő-testületi határozata**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a veszélyhelyzet kihirdetéséről szóló 40/2020. (III. 11.) Korm. rendelet hatályba lépését követően hozott Budapest Főváros II. ker. Önkormányzat 76/2020.(III.12.) képviselő-testületi határozatát megerősíti.

**Felelős:** Polgármester

**Határidő:** azonnal

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Budapest Főváros II. Kerületi Önkormányzat és a Fény Utcai Piac Kft. a 2013. június 28. napján kelt Vagyonhasznosítási szerződés képviselő-testületi határozatban foglaltak szerinti módosítását 2020. március 25. napján megkötötte. A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
114/2020.(IV.20.) képviselő-testületi határozata,**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Képviselő-testület nevében és hatáskörében eljárva a Polgármester úgy dönt, hogy a Gyarmati Dezső Uszoda beruházással kapcsolatban létrehozott Vizsgálóbizottság mandátumát 2020. április 21. napján 24:00 óráig meghosszabbítja, a Vizsgálóbizottság tagjai szerződésének változatlanul hagyása mellett.

**Felelős:** Polgármester

**Határidő:** 2020. április 21.

**A határozat végrehajtását végzi**: Alpolgármester

**Végrehajtás:** A Vizsgáló Bizottság 2020. április 21-i utolsó ülésén egyhangúlag fogadta el a Képviselő-testület részére készített végleges jelentését.

**Kérjük a határozat végrehajtásáról szóló beszámoló elfogadását.**

**H a t á r o z a t i j a v a s l a t**

amely határozat a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020. (III. 27.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a 10/**2019.,** 16; 19; 20; 30; 37; 51; 52; 62; 65; 67; 85; 88; 90; 91; 107; 108; 109; 110; 111; 112; 113; és a 114**/2020.** határozatok végrehajtásáról szóló beszámolót elfogadja

és a

* 39/2020.(II.27.) határozat végrehajtási idejét 2020. szeptember 30. napjáig;
* 40/2020.(II.27.) határozat végrehajtási idejét 2020. szeptember 30. napjáig;
* 44/2020.(II.27.) határozat végrehajtási idejét 2020. szeptember 30. napjáig;
* 43/2020.(II.27.) határozat végrehajtási idejét 2020. november 30. napjáig

meghosszabbítja.

**Felelős:** Polgármester

**Határidő:** azonnal

Budapest, 2020. május 26.

**Őrsi Gergely**

**Polgármester**